*Par iepirkumu procedūras “**Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai” oficiālās tīmekļa vietnes attīstība” (ID Nr. RS 2025/6) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par iepirkuma procedūras “Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”” (ID Nr. RS 2025/6) (turpmāk – iepirkuma procedūra) nolikuma prasībām.

**1. jautājums:**

Vai ir iespējams papildināt tabulu ar informāciju par dažādām transportlīdzekļu konfigurācijām, lai precīzi noteiktu, kuriem transportlīdzekļiem ir nepieciešamas licences?

Papildus informācija, kas būtu noderīga:

* Kameru izvietojums;
* Kameru skaits;
* Dažādu konfigurāciju skaits.

**1.atbilde:**

Informējam, ka Pasūtītājs licences izmantos dažādos Pasūtītāja sabiedriskā transporta līdzekļos pēc nepieciešamība un nolikuma 1.pielikumā “Tehniskā specifikācija” 1.2.punktā paredzētajos gadījumos, un dažādā skaitā.

Nolikuma 1.pielikumā “Tehniskā specifikācija” ir norādīts precīzs licenču nosaukums un interesējošais daudzums.

Detalizētāku informāciju par transportlīdzekļiem Pasūtītājs nesniegs, jo iepirkuma procedūras ietvaros šādai informācijai nav nozīme piedāvājuma sagatavošanā.

**2. jautājums:**

Par **TEHNISKĀS - FINANŠU PIEDĀVĀJUMA FORMAS** 2. sadaļu:

Norādītajā darbu apjomā (72 stundas) nav iespējams pilnībā ieviest sistēmu, ieskaitot instalāciju un konfigurāciju. Vai ir iespējams izvērtēt un pārskatīt darbu apjomu?

**2. atbilde:**

Pasūtītājs paskaidro, ka iepirkuma procedūras pamatpriekšmets ir nolikuma 3.pielikuma “TEHNISKĀ - FINANŠU PIEDĀVĀJUMA FORMA” 1.sadaļā uzskaitīto licenču piegāde. Darbus, kas ir saistīti ar licenču administrēšanu, Pasūtītājs veic paša spēkiem. Savukārt nolikuma 3.pielikuma “TEHNISKĀ - FINANŠU PIEDĀVĀJUMA FORMA” 2.sadaļa ir par papildu darbu (tehniskās specifikācijas 1.3.punkts) veikšanu pēc Pasūtītāja pieprasījuma, un tie tiks pasūtīti pēc vajadzības kā papildu darbi (piemēram, gadījumā, ja Pasūtītājam rodas kāda veida problēmas ar licenču administrēšanu) saskaņā ar nolikuma 4. pielikuma “Līguma projekts” 5.punktā noteikto kārtību.

Iepirkumu komisijas priekšsēdētāja K. Meiberga